++++

ΚΑΝΟΝΙΣΜΟΣ ( ΕΟΚ ) αριθ . 1356/73 ΤΟΥ ΣΥΜΒΟΥΛΙΟΥ

της 15ης Μαϊου 1973

περί τροποποιήσεως του κανονισμού ( ΕΟΚ ) αριθ . 1569/72 " περί προβλέψεως ειδικών μέτρων για τους κραμβόσπορους και γογγυλόσπορους "

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό αριθ . 136/66 / ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών ( 1 ) , όπως τροποποιήθηκε τελευταία από την πράξη περί των όρων προσχωρήσεως και των προσαρμογών των συνθηκών ( 2 ) , και ιδίως το άρθρο 36 ,

την πρόταση της Επιτροπής ,

Εκτιμώντας :

ότι ο κανονισμός ( ΕΟΚ ) αριθ . 1569/72 του Συμβουλίου της 20ης Ιουλίου 1972 περί προβλέψεως ειδικών μέτρων για τους κραμβόσπορους και γογγυλόσπορους ( 3 ) , όπως τροποποιήθηκε από τον κανονισμό ( ΕΟΚ ) αριθ . 527/73 ( 4 ) , καθιέρωσε καθεστώς διαφορικών ποσών που εισπράττονται ή καταβάλλονται για τους κραμβάσπορους και γογγυλόσπορους που μεταποιούνται ή εξάγονται προς τρίτες χώρες

ότι πρέπει να καταργηθεί ο περιορισμός της διάρκειας ισχύος του καθεστώτος των διαφορικών ποσών

ότι την 11η Μαρτίου 1973 απεφασίσθη να διατηρηθεί για τα νομίσματα ορισμένων Κρατών Μελών μία μεγίστη στιγμιαία τοις μετρητοίς διαφορά εκ 2,25 % , πράγμα που επιτρέπει να απλοποιηθεί το εν λόγω καθεστώς

ότι πρέπει να καθιερωθεί ως αρχή του νέου συστήματος , να λαμβάνεται υπόψη , κατά τον υπολογισμό των διαφορικών ποσών για τα νομίσματα των Κρατών Μελών που διατηρούνται μεταξύ τους εντός μεγίστης στιγμιαίας αποκλίσεως εκ 2,25 % , η διαφορά που υπάρχει μεταξύ της τιμής μετατροπής , που χρησιμοποιείται στα πλαίσια της κοινής γεωργικής πολιτικής και της κεντρικής τιμής

ότι όσον αφορά τα άλλα νομίσματα , πρέπει να λαμβάνεται ως βάση η σχέση τους με τα προαναφερόμενα νομίσματα

ότι είναι δυνατή η μείωση των διαφορικών ποσών που εφαρμόζονται σήμερα από την Ιταλία

ότι η εφαρμογή ενός διορθωτικού ποσού που θα έχει ως αποτέλεσμα την αύξηση της τιμής παρεμβάσεως θεωρείται ως μέτρο κατάλληλο να επιφέρει την διόρθωση αυτή

ότι , για το σκοπό αυτό , πρέπει να τροποποιηθεί ο κανονισμός ( ΕΟΚ ) αριθ . 1569/72 ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Στο άρθρο 1 του κανονισμού ( ΕΟΚ ) αριθ . 1569/72 οι όροι " κατά τη διάρκεια της περιόδου 1972/1973 " καταργούνται .

Αρθρο 2

Το κείμενο του άρθρου 2 παράγραφος 1 του κανονισμού ( ΕΟΚ ) αριθ . 1569/72 αντικαθίσταται από το ακόλουθο κείμενο :

" 1 . Τα διαφορικά ποσά καθορίζονται λαμβανομένης υπόψη της επιπτώσεως επί των τιμών :

α ) όσον αφορά τα Κράτη Μέλη των οποίων τα νομίσματα διατηρούν μεταξύ τους μεγίστη στιγμιαία διαφορά εκ 2,25 % , του ποσοστού που αντιπροσωπεύει τη διαφορά μεταξύ :

- της τιμής μετατροπής που χρησιμοποιείται στα πλαίσια της κοινής γεωργικής πολιτικής , και

- της τιμής μετατροπής που προκύπτει από την κεντρική τιμή

β ) όσον αφορά τα άλλα Κράτη Μέλη , εκτός από τα αναφερόμενα στην περίπτωση α ) , του μέσου όρου των ποσοστών που αντιπροσωπεύουν τη διαφορά μεταξύ :

- της σχέσεως μεταξύ της τιμής μετατροπής που χρησιμοποιείται στα πλαίσια της κοινής γεωργικής πολιτικής για το νόμισμα του ενδιαφερομένου Κράτους Μέλους και της επίσημης ισοτιμίας , ή , σε περίπτωση μη τηρήσεως της ισοτιμίας αυτής , της κεντρικής τιμής εκάστου νομίσματος των Κρατών Μελών που αναφέρονται στην περίπτωση α ) ,

και

της τιμής συναλλάγματος τοις μετρητοίς για το νόμισμα του ενδιαφερομένου Κράτους Μέλους σε σχέση με κάθε ένα από τα νομίσματα των Κρατών Μελών που αναφέρονται στην περίπτωση α ) , η οποία διαπιστώνεται κατά τη διάρκεια περιόδου που θα καθορισθεί .

Αρθρο 3

Το ακόλουθο άρθρο προστίθεται στον κανονισμό ( ΕΟΚ ) αριθ . 1569/72 :

" Αρθρο 5α

1 . Οι τιμές παρεμβάσεως που ισχύουν για την περίοδο 1973/1974 για τα προβλεπόμενα στο άρθρο 1 προϊόντα αυξάνονται στην Ιταλία κατά ένα διορθωτικό ποσό 1 % .

2 . Το προβλεπόμενο στην παράγραφο 1 ποσό αντανακλάται κατά το αναγκαίο μέτρο επί των ποσών που η Ιταλία πρέπει να καταβάλει λόγω των άλλων παρεμβάσεων στην εσωτερική αγορά .

3 . Τα διαφορικά ποσά που εφαρμόζονται στην Ιταλία διορθώνονται κατά το ποσό που προκύπτει από την εφαρμογή της παραγράφου 1 . "

Αρθρο 4

Ο παρών κανονισμός ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την ημέρα που αρχίζουν να ισχύουν οι αναγκαίες λεπτομέρειες εφαρμογής τους , οι οποίες θεσπίζονται σύμφωνα με το άρθρο 7 του κανονισμού ( ΕΟΚ ) αριθ . 1569/72 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .

Εγινε στις Βρυξέλλες , στις 15 Μαϊου 1973 .

Για το Συμβούλιο

Ο Πρόεδρος

A . LAVENS

( 1 ) ΕΕ αριθ . 172 της 30.9.1966 , σ . 3025/66 .

( 2 ) ΕΕ αριθ . Ν 73 της 27.3.1972 , σ . 14 .

( 3 ) ΕΕ αριθ . Ν 167 της 25.7.1972 , σ . 9 .

( 4 ) ΕΕ αριθ . Ν 51 της 24.2.1973 , σ . 3 .